《至楚约诸人饭而圣功不来翌旦乃见过》
宋代·吴则礼

前身坐衲僧，积此葵苋债。
今朝偶烹鲜，居士辄破戒。
摩挲羁臣偶，商略九州大。
平生折脚铛，个里有妙解。
关郎作底忙，使吾一长喟。
明发得得来，犹较些子在。

作者简介：吴则礼 公元？年至一1121年字子副，富川（一作永兴，今湖北阳新）人。生年不详，卒于宋徽宗宣和三年。以父荫入仕。会为军器监主簿，因事谪荆州。官至直秘阁，知虢州。工诗，与唐庚、曾纡、陈道诸名士唱和。晚年居豫章，自号北湖居士。则礼著有北湖集十卷，长短句一卷，《书录解题》并傅于代。